paragraph_text: Soundtrack The Mambo Kings je glazba koja se može čuti u istoimenom filmu. Film je snimljen po romanu The Mambo Kings Play Songs of Love, kojeg je napisao Oscar Hijuelos, dobitnik Pulitzerove nagrade 1990. godine. Pjesme na albumu pripadaju različitim stilovima mamba, rumbe, bolera i cha-cha-cha koje pjevaju i izvode zvijezde latinskoameričke glazbe: Tito Puente, Celia Cruz, Benny Moré, Johnny Pacheco i Arturo Sandoval, ali i globalno poznati izvođači koji imaju korijene u ovim stilovima poput Linde Ronstadt i Los Lobosa.